The Verteller

{{Infobox album
|Jina   = The Verteller
|Type   = studio
|Msanii = Dizasta Vina
|Cover  =
|Aina   = Hip hop, Bongo Flava
|Urefu  = 100
|Studio = Panorama Authentik
|Mtayarishaji=Ringle Beatz (Mtayarisha Mkuu) CjmokerJcob Dizasta Vina
|Review=|Albamu iliyopita=Jesusta (2018)|Albamu ya sasa=(2020)|Albamu ijayo=|Misc=|Border=Yes|Imetolewa=27 Desemba, 2020|Imerekodiwa=2019 - 2020}}

"The Verteller" ni jina la albamu ya pili ya msanii wa muziki wa hip hop kutoka nchini Tanzania, Dizasta Vina. Albamu ilitolewa rasmi mnamo tarehe 27 Desemba, 2020 chini ya lebo ya Panorama Authentik. The Verteller katika wavuti ya Audiomack. Albamu ina jumla ya nyimbo 20. Sehemu kubwa ya albamu imetayarishwa na Ringle Beatz (ambaye pia amesimama kama mtayarishaji mkuu), vilevile kuna watayarishaji wengine ambao wamechangia kwenye kutayarisha na kuchanganya muziki. Watayarishaji hao ni pamoja na Cjmoker na Jcob. Nyimbo zilizotolewa kama singo ni pamoja na Ndoano, Nobody Is Safe 3 na Wimbo usio bora.

Albamu imeshirikisha wasanii mbalimbali ikiwa ni pamoja na Tk Nendezi (wimbo wa Almasi), Adam Shule Kongwe, Bokonya na Wakiafrika (wimbo wa Maabara), Nasra Sayeed (wimbo wa Hatia IV), na Dash ambaye ameshirikishwa katika nyimbo tatu (wimbo wa A confession of mad son, A confession of mad philosopher" na Mwanajua).

Neno "verteller"'' lina maana ya ‘msimuliaji’ kutokea lugha ya Kiholanzi. Jina linasanifu maudhui kwani albamu imesheheni masimulizi ya matukio yanayotokea mahala anapotokea msimuliaji kwa maana ya mtaa, mkoa au nchi. Dizasta Vina anaeleza kuwa albamu inaonyesha taswira ya elimu, imani, tamaduni na mila za jamii yake na jinsi zilivyojenga mtazamo wake wa sasa.

 Historia na Kurekodi 
Albamu ilikuwa kwenye maandalizi kwa muda mrefu. Kwenye mahojiano yake aliyofanya tarehe 28 Julai, 2022 na kipindi cha "XXL" cha Clouds FM, Dizasta alifunguka mengi mno kuhusu albamu hii. Alieleza harakati za kuiandaa na kwanini albamu ilianza kutolewa kwa kuuzwa mikononi kabla ya majukwaa ya kidijitali. Dizasta alifafanua ya kwamba kazi ya kuirekodi ilianza mapema mwaka wa 2018 na kuendelea hadi 2020. Ilitumia muda mrefu kuiandaa na moja ya sababu ni kwamba kulikuwa na wazo la pili kwenye kila hatua. Katika mahojiano hayo, Dizasta alifunguka kuwa nyimbo nyingi zilizokuwa zimerekodiwa na midundo tofauti na ile inayosikika kwenye albamu. Muziki ulibadilishwa kila wazo jipya lilipokuja, yote ikilenga kuwa na muziki mzuri unaoendana na maudhui, hali na msisimko wa nyimbo husika. Albamu ilichukua karibia miezi 26, kuanzia kuandikwa hadi kuzalishwa na kusambazwa sokoni. 

Albamu inawakilisha wasifu wa msimuliaji na mahala anakotoka.  Asilimia kubwa ya nyimbo za kwenye albamu hii ni hadithi ambazo visa vyake zimebuniwa lakini vinatoa picha ya maisha ya watu wa jamii yake. Albamu ina nyimbo 20 zinazo ongelea  elimu, tamaduni, mitazamo, mila, imani ya vikundi mbalimbali vya watu wa jamii aliyotokea na hadithi nyingine zinazogusa nyanja mbalimbali za maisha ya binadamu. Dizasta alidai kuwa alisikiliza mara kwa mara albamu ya Mi Mmasai ya Mr Ebo na Machozi, jasho na damu ya Professor Jay wakati wa kuandaa albamu hii.

 Nyimbo 
Wimbo wa kwanza kutoka kwenye albamu unaoitwa "Ndoano" ulitolewa tarehe 06 Oktoba 2019, na kufuatiwa na wimbo wa  "Nobody is Safe 3" iliyotolewa tarehe 05 Julai 2020 na "The Verteller (intro)" iliyotolewa tarehe 27 Septemba 2020. Wimbo wa kumi na tatu wa albamu "Wimbo usio bora" ulitolewa tarehe 13 Machi 2020. Video ya wimbo huu ambayo iliongozwa na Black X na kutayarishwa na Panorama Authentik, ilitolewa kwenye akaunti ya YouTube ya Dizasta Vina mnamo 13 Machi 2020. 

Mnamo tarehe 18 Februari 2022 Dizasta alitoa wimbo wa "A Confession of a Mad son" ambao ni wimbo wa saba kwenye albamu hii.

 Orodha ya nyimbo 
Hii ni orodha ya nyimbo zinazopatikana katika albamu ya "The Verteller". 

Na.Jina la wimboMtunziMtayarishajiMaelezoUrefu1The Verteller (Intro)Dizasta VinaRingle Beatz5:292Kibabu Na BintiDizasta VinaRingle Beatz4:593Tatoo Ya AsiliDizasta VinaDizasta Vina, Ringle Beatz4:274A Confession of a Mad ManDizasta VinaRingle Beatz4:035A Confession of a Mad PhilosopherDizasta VinaRingle BeatzKamshirikisha Dash4:196A Confession of a Mad TeacherDizasta VinaRingle Beatz, Dizasta Vina4:117A Confession of a Mad SonDizasta VinaRingle Beatz, Dizasta VinaKamshirikisha Dash4:598Muscular FeministDizasta VinaRingle Beatz9:069MwanajuaDizasta VinaRingle BeatzKamshirikisha Dash4:4210Hatia IVDizasta VinaRingle BeatzKamshirikisha Nasra Sayeed7:1311NdoanoDizasta VinaDizasta Vina, Ringle Beatz, Jcob3:4512MoneyDizasta VinaRingle Beatz5:1113Wimbo Usio BoraDizasta VinaRingle Beatz5:1414MaabaraDizasta Vina, Bokonya, Adam ShuleKongwe, WakiafrikaDizasta Vina,  
Ringle BeatzKamshirikisha Bokonya, Wakiafrika na Adam Shulekongwe6:4715Nobody Is Safe 3Dizasta VinaRingle Beatz5:3616Yule YuleDizasta VinaRingle Beatz3:5717AlmasiDizasta Vina, TK NendezeRingle BeatzKamshirikisha TK Nendeze4:3918MlemavuDizasta VinaRingle Beatz4:2819KeshoDizasta VinaRingle Beatz3:3520KifoDizasta VinaRingle Beatz, Dizasta Vina4:16

Historia ya kutolewa
+ Tarehe na miundo ya kutolewa kwa The Verteller Eneo Tarehe Lebo Muundo Kumb. Tanzania  December 27, 2020  Diski Gandamize (CD) Sehemu Mbalimbali June 2, 2021  

Marejeo

Jamii:Albamu za 2020
Jamii:Albamu za Dizasta Vina
Jamii:Albamu za hip hop za wasanii wa Tanzania